Source: http://www.finlex.fi/fi/laki/alkup/1981/19810556
Timestamp: 2019-04-22 06:57:45+00:00
Document Index: 23978636

Matched Legal Cases: ['§32', '§7', '§58', '§11', '§15', '§124', '§17']

Laki rakennuslain muuttamisesta 556/1981 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1981 › 556/1981
556/1981
Annettu Helsingissä 24. päivänä heinäkuuta 1981
kumotaan 16 päivänä elokuuta 1958 annetun rakennuslain (370/58) 31 §:n 2 momentti, 42 §:n 4 momentti 43 §:n 2 momentti 100 §:n 4 momentti 101 §:n 2 ja 3 momentti, 110 §:n 3 momentti ja 123 e §:n 2 momentti,
sellaisina kuin ne ovat 110 §:n 3 momentti 5 päivänä elokuuta 1977 annetussa laissa (609/ 77) 123 e §:n 2 momentti 19 päivänä syyskuuta 1969 annetussa laissa (626/69) ja muut lainkohdat 9 päivänä elokuuta 1968 annetussa laissa (493/68),
muutetaan 31 §:n 4 momentti, 32 §, 56 §:n 1 momentti, 58 §:n 1 momentti ja 110 §:n 4 momentti,
sellaisina kuin ne ovat, 31 §:n 4 momentti 29 päivänä heinäkuuta 1977 annetussa laissa (604/77), 110 §:n 4 momentti mainitussa 5 päivänä elokuuta 1977 annetussa laissa ja muut lainkohdat mainitussa 9 päivänä elokuuta 1968 annetussa laissa, sekä
lisätään lakiin uusi 124 a ja 124 b § sekä 143 §:ään, sellaisena kuin se on muutettuna mainituilla 9 päivänä elokuuta 1968 ja 19 päivänä syyskuuta 1969 annetuilla laeilla, uusi 7 momentti seuraavasti:
Tässä pykälässä säädetyistä rajoituksista johtuvasta lunastusvelvollisuudesta säädetään 56 §:ssä ja korvauksesta 70 §:ssä.
Kun kysymys yleiskaavan laatimisesta tai muuttamisesta on pantu vireille taikka kun sisäasiainministeriö on jättänyt yleiskaavan tai osan siitä vahvistamatta, ministeriö voi antaa alueelle rakennuskiellon enintään viideksi vuodeksi kerrallaan.
Maan lunastaminen
Jos maa asemakaavan tai 31 §:n 1 momentissa tarkoitetun yleiskaavan mukaan on käytettävä toiseen tarkoitukseen kuin yksityiseen rakennustoimintaan eikä maanomistaja sen vuoksi voi kohtuullista hyötyä tuottavalla tavalla käyttää hyväkseen maataan, on kaupunki tai, jos alue on kaavassa osoitettu valtion tarpeisiin, tämä velvollinen lunastamaan maan. Mitä tässä on säädetty, ei koske 46 tai 47 §:ssä tarkoitettua maata.
Kaupungille tai valtiolle 56 tai 57 §:ssä säädetty lunastusvelvollisuus ei tule voimaan, ennen kuin maanomistajan hakemus saada poikkeus rajoituksesta on hylätty ja päätös on saanut lainvoiman.
Tässä pykälässä säädetty lunastusvelvollisuus ei tule voimaan, ennen kuin maanomistajan hakemus saada poikkeus rakentamisrajoituksesta on hylätty ja päätös on saanut lainvoiman.
124a§
Asema-, rakennus- tai rantakaava-alueella ei saa suorittaa kaivamis-, louhimis-, tasoittamistai täyttämistyötä, puiden kaatamista tai muita näihin verrattavaa toimenpidettä ilman kunnanhallituksen lupaa (toimenpidekielto). Sama toimenpidekielto on voimassa, jos yleiskaavassa erityisellä määräyksellä niin määrätään. Lupa ei ole tarpeen, jos maa-aineksia otetaan omaa tai toisen tavanomaista kotitarvekäyttöä varten tai jos muu toimenpide on vähäinen. Lupa on myönnettävä, jollei toimenpide vaikeuta alueen käyttämistä kaavassa varattuun tarkoitukseen eikä turmele kaupunki- tai maisemakuvaa.
Toimenpidekielto on voimassa myös alueella, joka on rakennuskiellossa asema- tai rakennuskaavan laatimista tai muuttamista varten.
Jos yleiskaavan laatiminen tai muuttaminen on vireillä taikka yleiskaava on osaksi tai kokonaan jätetty vahvistamatta, sisäasiainministeriö voi määrätä alueelle toimenpidekiellon enintään viideksi vuodeksi kerrallaan.
Lupa voidaan 2 ja 3 momentissa mainituissa tapauksissa myöntää, jollei toimenpide tuota huomattavaa haittaa asianomaisen kaavan laatimiselle tai toteuttamiselle eikä turmele kaupunki- tai maisemakuvaa.
Myönnettäessä lupaa kaivamis- ja louhimistyöhön on soveltuvin osin lisäksi noudatettava, mitä maa-aineslain (555/81) 3 §:n 2 momentissa 5, 6, 10-13, 16 ja 21 §:ssä on säädetty.
124b§
Jos lupa kaivamiseen tai louhimiseen evätään yleiskaavassa olevan erityisen määräyksen nojalla taikka asema- tai rakennuskaava-alueella, missä kaavaa ei ole päätetty muuttaa, lunastusvelvollisuudesta on voimassa, mitä maa-aineslain 8 §:ssä on säädetty. Jos lupa muuhun toimenpiteeseen näissä tapauksissa evätään eikä maanomistaja sen vuoksi voi kohtuullista hyötyä tuottavalla tavalla käyttää hyväkseen maataan, hänellä on oikeus saada kunnalta korvaus vahingosta, joka hänelle siitä aiheutuu.
Pakkokeinot ja rangaistus
Kun sisäasiainministeriö on 1, 2 tai 3 momentin nojalla antanut määräyksen kaavan laatimisesta tai muuttamisesta taikka velvoittanut kunnan alistamaan yleiskaavan vahvistettavaksi, on määräyksen tarkoittamalla alueella voimassa rakennuskielto ja 124 a §:ssä tarkoitettu toimenpidekielto.
Hallituksen esitys 88/80
Toisen lakivaliok. miet. 1/81
Suuren valiok. miet. 77/81
Helsingissä 24. päivänä heinäkuuta 1981
4 luku - Yleiskaava31§32§7 luku - Maan lunastaminen56§58§11 luku - Rakennuskaava110§15 luku - Yleistä124a§124b§17 luku - Pakkokeinot ja rangaistus143§